JayJayThrowThrow/commonwealth-wiki-mix huggingface dataset:
எத ஆறு

எத ஆறு இலங்கையில் உள்ள ஆறாகும். இது மத்திய மலை நாட்டிலிருந்து ஊற்றெடுத்துப் பாய்கிறது. இது இலங்கையின் நீரோட்டத்தின் படி 17வது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 1139 மில்லியன் கனமீட்டர் மழை பெய்கிறது, இதில் சுமார் 26 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 604 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 24வது பெரிய நீரேந்துப் பகுதியாகும்.
மேலும் பார்க்க

* இலங்கையின் ஆறுகள்
ஆதாரங்கள்


பகுப்பு:இலங்கையின் ஆறுகள்
பெந்தர ஆறு

பெந்தர ஆறு இலங்கையில் உள்ள ஆறாகும். இது மத்திய மலை நாட்டிலிருந்து ஊற்றெடுத்துப் பாய்கிறது. இது இலங்கையின் நீரோட்டத்தின் படி 9வது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 2802 மில்லியன் கனமீட்டர் மழை பெய்கிறது, இதில் சுமார் 35 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 622 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 23வது பெரிய நீரேந்துப் பகுதியாகும்.
மேலும் பார்க்க

* இலங்கையின் ஆறுகள்
ஆதாரங்கள்


பகுப்பு:இலங்கையின் ஆறுகள்
ரேகாவ ஆறு

ரேகாவ ஆறு இலங்கையில் உள்ள ஆறாகும். இது மத்திய மலை நாட்டிலிருந்து ஊற்றெடுத்துப் பாய்கிறது. இது இலங்கையின் நீரோட்டத்தின் படி 27வது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 153 மில்லியன் கனமீட்டர் மழை பெய்கிறது, இதில் சுமார் 7 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 755 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 22வது பெரிய நீரேந்துப் பகுதியாகும்.
மேலும் பார்க்க

* இலங்கையின் ஆறுகள்
ஆதாரங்கள்


பகுப்பு:இலங்கையின் ஆறுகள்
தேவேந்திரமுனை

தெய்வேந்திர முனை இலங்கையின் மிகத்தெற்கில் இந்து மாக்கடலில் அமைந்துள்ளது. இதுனருகில் தூந்தர என்ற சிறிய நகரம் காணப்படுகிறது. இது பண்டைய இலங்கயில் ஒரு தலைந்கரமாகவும் விளங்கியது. முனையில் பௌத்த விகாரை ஒன்றும் வெளிச்ச வீடு ஒன்றும் காணப்படுகிறது. முன்ன இம்முனையில் காணப்பட்ட தொண்டீஸ்வரம் போர்த்துக்கேயரால் அழிக்கப்பட்டது. இன்று இவ்விடத்தில் விஷ்ணு கோவில் ஒன்று கட்டப்பட்டுள்ளது. இது இவ்விடத்தில் ஜூலை-ஆகஸ்டு மாதங்களில் தெய்வேந்திர சந்தையும் பெரகராவும் நடைபெற்று வருகின்றது.


பகுப்பு:இலங்கையின் புவியியல்
பகுப்பு:முன்னாள் தேசிய தலைநகரங்கள்
கிரிகல்பொத்த

கிரிகல்பொத்த (Kirigalpotha) என்பது இலங்கையின் மத்திய மாகாணத்தில் நுவரேலியா நகருக்கு அண்மையில் அமைந்துள்ளது. இது இலங்கையின் இரண்டாவது உயரமான மலை. இதன் உயரம் கடல் மட்டத்தில் இருந்து 2,388 மீ (7,835 அடி) ஆகும்.

இது ஓட்டன் சமவெளி தேசிய பூங்காவில் இருந்து சுமார் 7 கி.மீ. தொலைவில் அமைத்துள்ளது. இதன் அடிவாரத்தை அடைவதற்கு சமவெளி, அடர்ந்த காடுகள் மற்றும் சதுப்புநிலங்களுக்கூடாக செல்ல வேண்டும். இந்த மலையை ஏறுவதற்கு ஓட்டன் சமவெளி தேசிய பூங்காவில் அனுமதி பெறுவது அவசியமாகும். தை, மாசி மற்றும் ஆடி, ஆணி மத காலங்களில் ஏறுவதும், மழை காலங்களில் ஏறுவதை தவிர்த்தலும் பரிந்துரைக்கப்படுகிறது.
கிரிகல்பொத்த மலை உச்சியை அடைதல்

ஓட்டன் சமவெளி அருங்க்காட்சியகத்திற்கு அருகே ஆரம்பமாகும் சிறிய அடிப் பாதையை பின்தொடர்ந்து இந்த மலை ஏறும் பயணம் ஆரம்பமாகிறது .முதல் 2 கி.மீ. வரை சமவெளியையும் அதன் பிறகு இறந்த மரம் (Dead Tree) என்று சொல்லப்படும் இலையுதிர்ந்த மரங்களும் வருகின்றன. 2 முதல் 4 கி.மீ. வரை செல்லும் பொது பெலிஹுல்-ஓயா (Belihul-Oya) ஆற்றை கடக்க வேண்டும். இந்த ஆற்றைக் கடந்த பிறகு அடர்ந்த பற்றை காடுகள் மற்றும் மூங்கில் காடுகளுடன் பயணத்தை தொடர வேண்டும். அதன் பிறகு சதுப்பு நிலங்கள் மற்றும் சிறிய நீரோடைகள் நிறைந்த காடுகள் மூலம் மலையின் அடிவாரத்தை அடையமுடியும். அங்கிருந்து பற்றை காடுகள் உடன் கூடிய சற்று கடினமான மேடுகளின் ஊடக மலையின் உச்சியை அடையலாம்.
ஆதாரங்கள்


பகுப்பு:இலங்கையின் மலைகள்
பகுப்பு:மத்திய மாகாணம், இலங்கை
பங்குனித் திங்கள்

பங்குனித் திங்கள் விரதம் பெண்களால் கடைப்பிடிக்கப்படுவது வழக்கம். இந்நாளில் அம்பாளுக்கு அபிஷேக ஆராதனைகள் செய்து வழிபடுவர். சிறப்பாகக் கண்ணகை அம்மன் ஆலயங்களில் பங்குனித் திங்களில் பொங்கல் வழிபாடு நடைபெறுவது வழக்கம்.

பெண்கள் அன்று நோன்பிருந்து அபிராமி அந்தாதி முதலிய பக்திப் பாடல்களை படித்து மறுநாள் உதயத்திற்கு முன் பராயணம் செய்வர். இப்படிச் செய்வதால் சகல சம்பத்தும் பெற்று வாழ்வர்.
உசாத்துணைகள்

*விரத விதிகள் - திருக்கேதீச்சரத் திருக்கோயில் மகாசிவராத்திரி மட பரிபாலன சபை, மன்னார். இலங்கை

---


பகுப்பு:சக்தி விரதங்கள்
பகுப்பு:இந்து சமய விழாக்கள்
சித்திரைப் பரணி

சித்திரைப் பரணி விரதம் சித்திரை மாதம் பரணி நட்சத்திரத்தில் வைரவரைக் குறித்துக் கடைப்பிடிக்கபடும் விரதம் ஆகும். விரதம் கடைப்பிடிப்போர் பகல் ஒருபொழுது பால், பழம் அல்லது பலகாரம் அல்லது அன்னம் (சோறு) உண்டு விரதத்தை முடிக்கலாம். விரதகாலத்தில் திருமுறை ஓதுவது வழக்கம்.
உசாத்துணைகள்

*விரத விதிகள் - திருக்கேதீச்சரத் திருக்கோயில் மகாசிவராத்திரி மட பரிபாலன சபை, மன்னார். இலங்கை


பகுப்பு:இந்து சமய விரதங்கள்
பகுப்பு:இந்து சமய விழாக்கள்
திருவிளக்குப் பூசை

திருவிளக்குப் பூசை என்பது இந்து சமயத்தினரால் கோயில்களிலும், மண்டபங்களிலும் விளக்கினை வைத்து நடத்தப்படும் பூசையாகும். வேப்ப எண்ணெய், நெய், இலுப்பை எண்ணெய் மூன்றையும் கலந்து தீபம் ஏற்றுவது சிறப்பென்றும், கடலை எண்ணெயில் மட்டும் தீபமிடுதல் மறுக்கப்படுகிறது. இந்தத் திருவிளக்குப் பூசையில் விளக்கின் எண்ணிக்கை அடிப்படையில் 108 திருவிளக்குப் பூசை, 1008 திருவிளக்குப் பூசை என வகைப்படுத்தப்படுகின்றன.சித்திரை மாத நவமியுடன் வெள்ளிக்கிழமை கூடிவரும் நாளில் தேவி ஜோதியாகத் தோன்றி அனைவருக்கும் வரம் அருளும் புவனேஸ்வரியாகக் கன்னி வடிவமாகக் காட்சி தந்த நாளில் சுமங்கலிப் பூசை செய்யப்படுகின்றது. தெய்வத்தைத் திருவிளக்கில் எழுந்தருளச் செய்து பூசை செய்தல் இவ்விரதத்தின் மகிமையாகும். தேவர்கள் ஆணவத்தை அடக்கத் தேவியானவள் பேரொளி வடிவமாகத் தோன்றியதை உபநிடதங்களில் காணலாம். முறையாக இவ்விரதத்தைக் கடைப்பிடித்து ஆலயம் சென்று, அந்தணர் துணைகொண்டு ஆராதித்து, திருவிளக்கை எடுத்து ஈஸ்வரி சந்நிதானத்தில் வலம் வருதல் சகல செளபாக்கியங்களையும் பெறுவதற்கு வழிகாட்டும். இல்லற உறவு புத்திரப் பேறு இனிய வாழ்வுப் பயன்கள் உண்டு.
இவற்றையும் பார்க்க

* பூசை
உசாத்துணைகள்

* விரத விதிகள் - திருக்கேதீச்சரத் திருக்கோயில் மகாசிவராத்திரி மட பரிபாலன சபை, மன்னார். இலங்கை


பகுப்பு:இந்து சமய வழிபாடுகள்
பொ. ஜெகந்நாதன்

பண்டிதர் பொ. ஜெகந்நாதன் (பி. 1908) இலங்கை, வேலணையச் சேர்ந்தவர். வேலணைப் பெருங்குளம் முத்துமாரியம்மன் மீது பல பதிகங்களைப் பாடியுள்ளார். தனது பதினெட்டாவது வயதிலிருந்து கவிதைகள் யாத்துவந்த இவர் வேலணை மக்களால் புலவர் என்று கௌரவிக்கப்பட்டார். 1933 ஆம் ஆண்டிலிருந்து ஆசிரியராகப் பணிபுரிந்தார். இவர் இரு குறிப்பிடத்தக்க ஆராய்ச்சி நூல்களையும் எழுதியுள்ளார்.
இவரது நூல்கள்

* அடியார்க்கு நல்லார் ஆராய்ச்சி வரலாறு (1944)
* யாழ்ப்பாணத் தமிழரசர் வரலாறும் காலமும் (1987)

பகுப்பு:ஈழத்து எழுத்தாளர்கள்
பகுப்பு:ஈழத்துப் புலவர்கள்
பகுப்பு:1908 பிறப்புகள்
நிழல்கள் (நூல்)

நிழல்கள் சந்திரா தியாகராஜாவின் சிறுகதைகளையும் குறுநாவலையும் கொண்ட தொகுப்பு நூலாகும்.


அச்சுப்பதிப்பு - நியூ எரா பப்ளிக்கேஷன் லிமிடெட்

267, பிரதான வீதி
யாழ்ப்பாணம்

ஓஃவ்செற் அமைப்பு - தவம்

முகப்பு ஓவியம் - கைலாசநாதன்

முகப்பு பதிப்பு - விஜயா அச்சகம், யாழ்

பக்கங்கள் - 164
இடம் பெற்றுள்ள சிறுகதைகள்

* சில நேரங்களில் சில நியதிகள்
* சிவப்புப் பொறிகள் (சிரித்திரன், 1986 - மூன்றாம் பரிசு)
* மடமையைக் கொளுத்துவோம்
* எரியும் தளிர்கள் (சிரித்திரன், 1987 - முதற் பரிசு)
* தரிசு நிலத்து அரும்பு
இடம் பெற்றுள்ள குறுநாவல்

* நிச்சயிக்கப் படாத நிச்சயங்கள் (1984-1985 இரசிகமணி கனக செந்திநாதன் நினைவுக் குறுநாவற் போட்டியில் இரண்டாவது பரிசு பெற்றது)
வெளி இணைப்புகள்

* சிவப்புப் பொறிகள்
* நிழல்கள் நூலகம் தளத்தில்

பகுப்பு:ஈழத்து நூல்கள்
நிழல்கள்

நிழல் அல்லது நிழல்கள் என்ற தலைப்பில் பின்வரும் கட்டுரைகள் உள்ளன:

* நிழல் - ஒளியியல் தொடர்பான நிழல்
* நிழல் - நவீன சினிமாவுக்கான களமாக 2002 அக்டோபர் மாதத்திலிருந்து மாத இதழாக வெளிவருகின்றது.
* நிழல் தாங்கல் - அய்யாவழியின் வழிபாட்டு தலங்களுக்கு அகிலத்திரட்டு அம்மானையில் கொடுக்கப்பட்டுள்ள பெயர்.
* நிழல் நிஜமாகிறது - 1978ஆம் ஆண்டு வெளிவந்த தமிழ்த் திரைப்படம்.
* நிழல் சுடுவதில்லை - 1982ஆம் ஆண்டு வெளிவந்த தமிழ்த் திரைப்படம்.
* நிழல் தேடும் நெஞ்சங்கள்- 1982ஆம் ஆண்டு வெளிவந்த தமிழ்த் திரைப்படம்.
* உயிர்நிழல் - கலைச்செல்வன் நடத்திய சஞ்சிகை.
* சிரிப்பின் நிழல் - கவிஞர் சுரதாவின் பாடல் தொகுப்பு
* நிழல்கள் - 1980ஆம் ஆண்டு வெளிவந்த தமிழ்த் திரைப்படம்.
* நிழல்கள் - சந்திரா தியாகராஜாவின் நூல்.
* நிழல்கள் ரவி - தமிழ்த் திரைப்பட நடிகர்.
* கரைந்த நிழல்கள் - அசோகமித்திரன் எழுதிய நாவல்.
இலங்கை அரசு விடுதலைப் புலிகள் 2002 ஒஸ்லோ பேச்சுவார்த்தை

இலங்கை அரசு விடுதலைப் புலிகளுக்குமிடையான 2002 ஒஸ்லோ பேச்சுவார்தை எனப்படுவது நார்வே அரசினால் பெப்ரவரி 2002 இல் ஏற்படுத்தப்பட்ட போர் நிறுத்த ஒப்பந்தத்தின் பின்னர் நோர்வேயின் ஒஸ்லோ நகரில் டிசம்பர் 2 - 5,2002 நாட்களில் இடம்பெற்ற நேரடிப் பேச்சுவார்தையையே ஆகும். இந்தப் பேச்சுவார்த்தைகளின் போது இருதரப்பும் போர்நிறுத்தத்தின் உறுதிப்பாடு, மனிதாபிமான மற்றும் புணர்வாழ்வு நடவடிக்கைகள், அரசியல் விடயங்கள் பற்றி பேச்சுவார்த்தை நடத்தின.
வெளி இணைப்புகள்

* விடுதலைப் புலிகள் செய்திக்குறிப்பு
* இலங்கை அரசின் சமாதான செயலக பக்கம்

பகுப்பு:இலங்கை சமாதான பேச்சுவார்த்தைகள்
கொழுந்து (இதழ்)

கொழுந்து ஈழத்தின் மலையகப் படைப்புகளுக்கு முக்கியத்துவமளிக்கும் ஒரு சஞ்சிகையாகும். இது மலையக வெளியீட்டகத்தினால் வெளியிடப்படுகிறது. 1988 ஜனவரியில் இதன் முதலிதழ் வெளியானது. இதன் ஆசிரியர் அந்தனி ஜீவா. அவ்வப்போது நின்று அவ்வப்போது வெளிவரும் இதழாக உள்ளது. மலையகப் படைப்பாளர்களின் ஆக்கங்களில் இடம்பெறும் மலையக வாழ்வியலை எளிமையாகப் பரப்பிய இதழாகும். மல்லிகை சி.குமார், தியத்தலாவை பாலசுப்பிரமணியம், கண்டியூர் நாமதேவன் உள்ளிட்டோரின் படைப்புகள் தொடர்ச்சியாக இதில் வெளிவந்தன.
வெளி இணைப்புகள்

* நூலகம் திட்டத்தில் கொழுந்து இதழ்கள்


பகுப்பு:ஈழத்து சஞ்சிகைகள்
பகுப்பு:மலையகத் தமிழ் இதழ்கள்
க. அருணாசலம்

கனகசபை அருணாசலம் (14 சனவரி 1946 - 27 ஏப்ரல் 2015) இலங்கைத் தமிழ்ப் பேராசிரியரும், எழுத்தாளரும், தமிழறிஞரும் ஆவார். பேராதனைப் பல்கலைக்கழகத் தமிழ்த்துறைத் தலைவராக இருந்தவர். பல ஆய்வு நூல்களை எழுதி வெளியிட்டுள்ளார்.
வாழ்க்கைக் குறிப்பு

அருணாசலம் யாழ்ப்பாண மாவட்டம், சாவகச்சேரி, அல்லாரை என்ற ஊரில் கனகசபை, காசிப்பிள்ளை ஆகியோருக்கு இரண்டாவது மகவாகப் பிறந்தார். தனது ஆரம்பக் கல்வியை அல்லாரை அரசினர் தமிழ்க் கலவன் பாடசாலையிலும் உயர்கல்வியை சாவகச்சேரி இந்துக் கல்லூரியிலும் கற்றார். பேராதனைப் பல்கலைக்கழகத்தில் தமிழ் மொழியைச் சிறப்புப் பாடமாகப் பயின்று 1971 இல் இளங்கலை சிறப்புப் பட்டம் பெற்றார். 1972 இல் பேராதனைப் பல்கலைக்கழகத்தில் உதவி விரிவுரையாளராகப் பணியில் சேர்ந்தார். ஈழத்துத் தமிழ்ச் சிறுகதைகள் தொடர்பாக ஆராய்ந்து 1974 இல் முதுகலைப் பட்டமும் தமிழ் வரலாற்றுப் புதினங்கள் தொடர்பாக ஆராய்ந்து 1979 ஆம் ஆண்டு கலாநிதிப் பட்டமும் பெற்றார். 1996 இல் தமிழ்ப் பேராசிரியராகப் பதவி உயர்வு பெற்றார். 1995 முதல் 1998 வரை பேராதனைப் பல்கலைக்கழகத் தமிழ்த் துறைத் தலைவராகப் பணியாற்றினார். மலையகத்தில் நீண்ட காலம் பணியாற்றியதன் காரணமாக, மலையக இலக்கியத்தில் இவர் பெரிதும் ஈடுபாடு கொண்டிருந்தார். "மலையகத் தமிழ் இலக்கியம்" என்ற ஆய்வு நூலை எழுதினார். பழந்தமிழ் இலக்கியத்திலும் நவீன இலக்கியத்திலும் பல நூல்களையும் ஆய்வுக் கட்டுரைகளையும் எழுதியுள்ளார்.
இவரது நூல்கள்

* பாரதியார் சிந்தனைகள் (1984)
* சுவாமி விபுலானந்தரின் சமயச் சிந்தனைகள் (1992)
* காலக்கண்ணாடி - இளங்கதிர் (1994)
* இலங்கையின் மலையக தமிழர் (1994)
* மலையகத் தமிழ் இலக்கியம் (1994)
* இலங்கையின் மலையகத் தமிழ் நாவல்கள் - ஓர் அறிமுகம்
* இலங்கையில் தமிழியல் ஆய்வு முயற்சிகள் (1997)
* இளங்கதிர்
* சாதனையாளர் சாரல்நாடன் (2005)
விருதுகளும் பரிசுகளும்

*தமிழ் வரலாற்றுப் புதினம் தொடர்பான தமது கலாநிதிப்பட்ட ஆய்வேட்டுக்காகப் பேராதனைப் பல்கலைக்கழகத்தால் முதன் முதலாக வழங்கப்பட்ட பொன்னம்பல முதலியார் பரிசு.
*சாகித்திய ரத்தினா (2012, இலங்கை அரசு)
மேற்கோள்கள்

பகுப்பு:ஈழத்து எழுத்தாளர்கள்
பகுப்பு:1946 பிறப்புகள்
பகுப்பு:2015 இறப்புகள்
பகுப்பு:யாழ்ப்பாணத்து நபர்கள்
பகுப்பு:ஈழத்துத் தமிழறிஞர்கள்
ஒட்டுசுட்டான்

ஒட்டுசுட்டான் அல்லது ஒட்டிசுட்டான் என்றறியப்படும் இடமானது முல்லைத்தீவு மாவட்டத்தில் மாங்குளம்-முல்லைத்தீவு ஏ-34 சாலையில் (ஏ-9 சாலைக்குக் கிழக்காக அமைந்துள்ள) இடமாகும். தவிர இது முல்லைத்தீவு மாவட்டத்தின் பிரதேச சபையும் கூட. இங்கு அமைந்துள்ள ஒட்டுசுட்டான் தான்தோன்றீஸ்வரம் மிகவும் சரித்திர முக்கியத்துவம் மிக்கது ஆகும். இவ்விடத்தில் ஒட்டுசுட்டான் மகாவித்தியாலயம் என்ற தமிழ்க் கலவன் பாடசாலையும் அமைந்துள்ளது.
குறிப்பிடத்தக்க நபர்கள்

* இளைய அப்துல்லாஹ், எழுத்தாளர்
* சின்னப்பா நாகேந்திரராசா, பேச்சாளர்
மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
சூதம்

சூதம் (Option) என்பது ஒரு வகை சார்பிய ஒப்பந்தம் (derivative contract) ஆகும். இது ஒரு யூக வர்த்த முறை (speculative trading) ஆனதால் இவ்வாறு மொழிபெயர்க்கப்பட்டுள்ளது. "சூதம்" என்கிற தமிழ் சொல் சூது என்னும் சொல்லிலிருந்து பெறப்பட்டுள்ளது. ஒரு சூதத்தின் விலை அதன் அடிப்படையில் அமைந்த பங்கு (stock) அல்லது ஏனைய பிணையத்தால் (security) உறுதிப்படுத்தப்படுகிறது. சூதங்களில் இருவகைகள் உள்ளன - வாங்கல் சூதம் (call option) மற்றும் விற்றல் சூதம் (put option).

"வாங்கல் சூதம்" என்னும் பத்திரத்தை வாங்குபவர்க்கு சூதத்தை வாங்கும் உரிமை அளிக்கப்படுகிறது. இப்பத்திரத்தை விற்றவருக்கு விற்கும் நிர்ப்பந்தம் உள்ளது.

"விற்றல் சூதம்" என்னும் பத்திரத்தை வாங்குபவர்க்கு சூதத்தை விற்கும் உரிமை அளிக்கப்படுகிறது. இப்பத்திரத்தை விற்றவருக்கு வாங்கும் நிர்ப்பந்தம் உள்ளது.

சூதங்களின் வர்த்தக முறைகளில் இரண்டு வகைகள் உண்டு. அமெரிக்க சூதங்களில் (American Options) ஒரு தேதி அல்லது அதற்கு முன்பு அவைகளை செயல்படுத்தலாம் (excercise). ஐரோப்பிய சூதங்கள் (European Options) ஒரு குறிப்பிட்ட தேதியில் மட்டும் செயல்படுத்தலாம்.

சூதங்களில் மேலும் ஒரு வகைபாடு உள்ளது. உன்மைச் சூதங்கள் (Real Options) மற்றும் வணிக சூதங்கள் (Traded Options). சூதங்களில் மேலும் ஒரு வகைபாடு உள்ளது. உன்மைச் சூதங்கள் (Real Options) மற்றும் வணிக சூதங்கள் (Traded Options). உன்மை சூதங்கள் ஒரு நிறுமத்தின் வர்த்த்க தீர்மானங்களுக்கு நிர்ப்பந்தமின்றி உரிமை அளிக்கின்றன (right but not obligation). வர்த்தகச் சூதங்கள் பங்கு மாற்றகங்களில் (stock exchange) பதிவான பிணையங்களின் அடிப்படையில் அமைந்துள்ளன.
மேற்கோள்கள்

பகுப்பு:வணிகவியல்
குரங்கு

right|thumb|உலகில் குரங்குகளின் பரம்பல்
thumb|right

குரங்கு (Monkey) ஒரு பாலூட்டி விலங்கு. வால் நீளம் தவிர்த்து 14 முதல் 16 சென்டிமீட்டர் அளவேயான சிறு குரங்குகள் முதல் ஒரு மீட்டர் உயரமான பெரிய குரங்குகள் வரை குரங்குகளில் பல வகைகள் உள்ளன. பழங்கள், இலைகள், தானியங்கள், கொட்டைகள், பூக்கள், பூச்சிகள், சிலந்திகள், முட்டைகள், பிற சிறு உயிரினங்களைக் குரங்குகள் உண்கின்றன. குரங்கில் இருந்து மனிதன் தோன்றினான் என்ற பரிணாம வளர்ச்சிக் கொள்கையை இடார்வின் முன்மொழிந்தார்.

குரங்குகளுக்கு இரண்டு மூளைகள் உண்டு ஒன்று உடலையும் மற்றொன்று வாலையும் செயற்பட வைக்கிறது.
ஊடகங்கள்


File:Macaca fascicularis in Lopburi.JPG|நண்டு உண்ணும் குரங்கு
File:Saimiri sciureus-1 Luc Viatour.jpg|Saimiri sciureus
File:Macaca mulatta in Guiyang.jpg| செம்முகக் குரங்கு
File:Tamarin.monkey.500pix.jpg|Leontopithecus rosalia
File:Lightmatter guenon.jpg|Cercopithecus neglectus
File:AtelesGeoffroyi.jpg|Ateles geoffroyi
File:Gelada Baboon male.jpg|Theropithecus gelada
File:Colubusmonkey.JPG|Colobus guereza
File:Sam prior to Little Joe 2 - C-1959-52201.jpg|விண்வெளியில் செம்முகக் குரங்கு

மேற்கோள்
மேலும் பார்க்க

* முதனி
* சோலை மந்தி
* பனி மந்தி
* சிறு குரங்கு
* தாட்டான் குரங்கு
* மந்தி குரங்கு
* இலை குரங்கு (Phayre's leaf monkey)


பகுப்பு:குரங்குகள்
பெரியார் (திரைப்படம்)

பெரியாரின் வாழ்க்கை வரலாற்றை மையமாக வைத்து 2007 ஆம் ஆண்டு வெளியிடப்பட்ட தமிழத் திரைப்படம் பெரியார் ஆகும். இத்திரைப்படம் தெலுங்கு மொழியில் பெரியார் ராமசாமி நாயக்கர் எனும் பெயரில் மொழிமாற்றம் செய்து வெளியிடப்பட்டது. இத்திரைபடத்தில் பெரியாராக சத்தியராஜ் நடித்தார். ஞான ராஜசேகரன் இப்படத்தை இயக்கியுள்ளார். இப்படத்தை உருவாக்குவதற்கு 95 இலட்சம் தமிழ்நாடு அரசால் வழங்கப்பட்டது. இப்படத்தை லிபர்டி கிரியேஷன்ஸ் சார்பில் கோ.சாமிதுரை தயாரித்தார்.
நடிகர்கள்

*சத்யராஜ் - ஈ. வெ. இராமசாமி
*சந்திரசேகர் - பெரியாரின் தோழன் எஸ். இராமநாதன்
*ஜோதிமயி - நாகம்மாள்
*குஷ்பூ - மணியம்மை
* நிழல்கள் ரவி
* ஆர்த்தி குமார் - சக்ரவர்த்தி இராசகோபாலாச்சாரி ('இராஜாஜி')
*எஸ். எஸ். ஸ்டான்லே - கா. ந. அண்ணாதுரை
*மோகன் ராமன் - அம்பேத்கர்
*சொர்ணமால்யா (நடிகை)
*டைப்பிஸ்ட் கோபு - நிருபர்
பாடல்கள்

பாடலாசிரியர் - வைரமுத்து, இசையமைப்பு - வித்யாசாகர்
* பகவான் ஒரு நாள், ஆகாயம் படைச்சார் - மதுபாலகிருஷ்ணன் குருசரண், சூர்யபிரகாஷ், முரளிதரன்
* இடை தழுவிக்கொள்ள, ஜடை தடவிக்கொள்ள - பிரியா சுப்பிரமணியன்
* கடவுளா நீ கல்லா - மதுபாலகிருஷ்ணன் குருசரண், மானிக்கா வினாயகன், சந்திரன், ரோசினி
* தை தை தை பெண்ணுரிமை செய் செய் - மாணிக்க விநாயகம், விஜயலட்சுமி சுப்பிரமணியன்
* தாயும் யாரோ, தந்தை யாரோ, நானும் யாரோ யார் யாரோ? - மது பாலகிருஷ்ணன்
விமர்சனம்

ஆனந்த விகடன் வார இதழில் எழுதிய விமர்சனத்தில் "பெரியாரின் இளமைக் கால விஷயங்களைச் சற்று வேகப்படுத்தி நீளத்தைக் குறைத்திருந்தால், அரசியல் மாற்றங்கள் நிறைந்த பிற்பகுதி வரலாற்றுக்கு இன்னும் தாராளமாக இடம் கொடுத்திருக்க முடியுமே! பெரியாரை பகுத்தறிவுப் பகலவனாகப் பேரொளி வீசவைத்த இன்னும் பல சம்பவங்களையும் விறு விறுப்பாகக் காட்டியிருக்க முடியுமே! இந்தத் தலைமுறையின் மனதில் பெரியாரின் பெருமைகளைக் கூடுதல் பொலிவோடு பதியவைத்திருக்கவும் முடியுமே! மற்றபடி, ஓர் இமயத்தை செல்லூலாய்டில் பதிவு செய்யும் இந்த முயற்சியை, மதிப்பெண் தராசினால் நிறுத்துப் பார்க்க இயலுமா, என்ன!" என்று எழுதினர்.
இவற்றையும் பார்க்க

* பாரதி
* காமராஜ்
மேற்கோள்கள்
வெளி இணைப்புகள்

* நான் 'கண்ட' பெரியார் !
* "பெரியார்"
* ஒரு சகாப்தத்தின் வரலாறு" - பெரியார் திரைப்பட விமர்சனம்
* பெரியார் ஒரு உணர்ச்சி காவியப் பதிவு....
* பெரியார் திரைப்படம் -ஓர் அனுபவம்
* 6 மொழிகளில் பெரியார் - தட்ஸ் தமிழ் கட்டுரை
* பெரியார் படப் பாடல்கள்
* பெரியார் திரைப்படம் - கள்ளுக்கடையோடு நின்றுபோன மறியல்
* Periyar Review - by Settu Shankar -
* Periyar is path-breaking -
* http://www.periyarmovie.com/ -


பகுப்பு:வரலாற்றுத் தமிழ்த் திரைப்படங்கள்
பகுப்பு:தமிழ் ஆவணத் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வாழ்க்கை வரலாற்றுத் திரைப்படங்கள்
பகுப்பு:சிறந்த திரைப்படத்திற்கான இந்திய தேசிய விருது வென்ற தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:பெரியார் ஈ. வெ. இராமசாமி
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
கலத்தியா

thumb|250px|ஹவாய் தாவரவியற்பூங்காவில் உள்ள கலத்தியா சில்வர் பிளேட்

கலத்தியா என்பது அறிவியல் வகைப்பாட்டின்படி, மரந்தாசியே (Marantaceae) குடும்பத்தைச் சேர்ந்த ஒரு தாவரச் சாதி (genus) ஆகும். இச் சாதியில் ஏறத்தாழ இருபத்தைந்து இனங்கள் உள்ளன. அமெரிக்காவின் வெப்ப வலயப் பகுதிகளைத் தாயகமாகக் கொண்ட இச் சாதியின் பல இனங்கள் வீட்டுத் தாவரங்களாக வளர்க்கப்படுகின்றன. இவற்றுட் சில இனங்களின் இலைகள் வரிக்குதிரையின் கோடுகளை ஞாபகப்படுத்துவதால் வரிக்குதிரைத் தாவரங்கள் (Zebra plants) என அழைக்கப்படுவதுண்டு.
இனங்கள்

கலத்தியா தாவரச் சாதியில் உள்ள இனங்களுட் சில பின்வருமாறு:

கலத்தியா அல்பேர்ட்டீ (Calathea Albertii)
கலத்தியா குரோகாட்டா (Calathea Crocata)
கலத்தியா லான்சிஃபோலியா Calathea lancifolia)
கலத்தியா லொயேசேனென் (Calathea loeseneri)
கலத்தியா லூசே (Calathea louisae)
கலத்தியா மக்கொயானா (Calathea makoyana)
கலத்தியா ஓர்பிஃபோலியா (Calathea orbifolia)
கலத்தியா ஓர்னாட்டா (Calathea ornata)
கலத்தியா ரோசோபிக்டா (Calathea roseopicta)
கலத்தியா ரூஃபிபார்பா (Calathea rufibarba)
கலத்தியா அண்டுலாட்டா (Calathea undulata)
கலத்தியா வார்சேவிச்சீ (Calathea warscewiczii)
கலத்தியா சீபிரீனா (Calathea zebrina)
மேற்கோள்கள்

பகுப்பு:அலங்காரத் தாவரங்கள்
பகுப்பு:தாவரவியல் பெயருடையக் கட்டுரைகள்
பன்னாட்டுத் தீயணைக்கும் படையினர் நாள்

பன்னாட்டுத் தீயணைக்கும் படையினர் நாள் (International Firefighters' Day) மே 4ஆம் நாளன்று ஆண்டுதோறும் நினைவுகூரப்பட்டு வருகிறது.
பின்னணி

வழக்கமாக இந்நாளன்று ஐரோப்பிய நாடுகளில் தீயணைப்பும் படையினர் நாள் கொண்டாடப்பட்டு வந்தது. எனினும் 1999 ஆண்டு ஜனவரி 4 அன்று அவுஸ்திரேலியாவில் இடம்பெற்ற பெரும் காட்டுத்தீயைக் கட்டுப்படுத்தும் போராட்டத்தில் உயிரிழந்த ஐந்து தீயணைக்கும் படையினரை நினைவுகூருவதற்கு ஆதரவாக உலகெங்கும் மின்னஞ்சல் மூலமாக இடம்பெற்ற பரப்புரையினை அடுத்து மே 4ஆம் நாளை உலகெங்கும் நினைவுகூர முடிவுசெய்யப்பட்டது.
மேற்கோள்கள்
வெளி இணைப்புகள்

* பன்னாட்டு தீயணைக்கும் படையினர் நாள் (IFFD)

பகுப்பு:மே சிறப்பு நாட்கள்
பிகோனியா

பிகோனியா என்பது அறிவியல் வகைப்பாட்டு அடிப்படையில், பிகோனியேசியே (Begoniaceae) குடும்பத்தைச் சேர்ந்த ஒரு பூக்கும் தாவரப் பேரினம் ஆகும். இக் குடும்பத்தில் இரண்டு சாதிகள் மட்டுமே உள்ளன. சிம்பிகோனியா சாதி இப்பொழுது பிகோனியாவுக்குள் சேர்க்கப்பட்டுள்ளது. ஏறத்தாழ 1500 இனங்களை உள்ளடக்கிய பிகோனியா மிகப் பெரிய பத்துப் பூக்கும் தாவரச் சாதிகளுள் ஒன்றாகும்.

இவற்றிற் பல, வெள்ளை, இளஞ் சிவப்பு, மஞ்சள் போன்ற பல்வேறு நிறங்களிலான கவர்ச்சிகரமான பூக்கள், அழகிய இலைகள் போன்றவற்றைக் கொண்டிருப்பதால் இச் சாதியைச் சேர்ந்த பெருமளவிலான இனங்களும், கலப்பினங்களும் பயிரிடப்பட்டு வருகின்றன. இச் சாதியைச் சேர்ந்த இனங்கள் வெவ்வேறு கண்டங்களில் இருந்து வந்தாலும் கூட அவையனைத்தையும் ஒன்றுடன் ஒன்று சேர்த்துக் கலப்பினங்களை உருவாக்க முடிவது இந்தச் சாதிக்குரிய சிறப்பியல்பாகும். இதனால் இச் சாதியில் ஏராளமான கலப்பின வகைகள் காணப்படுகின்றன. அமெரிக்க பிகோனியாச் சங்கம் பிகோனியாக்களைப் பல்வேறு குழுக்களாக வகைப்படுத்தியுள்ளது. இவ் வகைப்பாடு, பிரம்பு வகை (cane-like), செடிவகை (shrub-like), குமிழ்த் தாவரவகை, கிழங்குத்தாவர வகை, தடித்த தண்டு கொண்டவை போன்ற அடிப்படையில் அமைந்துள்ளன. பெரும்பாலும் இவ் வகைப்பாடு முறையான அறிவியல் வகைப்பாட்டுடன் பொருந்துவதில்லை. சில கலப்பினங்கள் பல குழுக்களுக்குரிய இயல்புகளைக் கொண்டிருப்பதுடன், சில எந்தக் குழுவுக்குமே பொருந்திவராத நிலையும் உள்ளது.
பயிரிடுதல்

பயிரிடுதல் தொடர்பில் வேறுபட்ட பிகோனியாக் குழுக்களுக்கு வெவ்வேறுவகை நிலைமைகள் தேவைப்படுகின்றன. ஆனால், பல பிகோனியா இனங்கள் வெப்ப வலயப் பகுதிகளைச் சேர்ந்தவை ஆதலால், இவ்வினங்களும், அவற்றின் கலப்பினங்களும் பொதுவாக இள வெப்பச் சூழ்நிலைகளில் சிறப்பாக வளர்கின்றன. பொதுவாக இவை காடுகளில் மரங்களுக்கு அடியில் வளரும் தாவரங்களாக இருப்பதனால், இவை வளர்வதற்கு நிழல் தேவைப்படுகின்றது. கூடிய வெப்பப் பகுதிகளில் உள்ள சில இனங்கள் முழுமையான சூரிய ஒளியையும் கூடத் தாங்கி வளரக்கூடியவையாக உள்ளன. பொதுவாக பிகோனியாக்களுக்கு, தொடர்ச்சியாக ஈரலிப்பாகவோ அல்லது முழுமையாக வரண்டுபோகும் தன்மையோ இல்லாத ஆனால், இலகுவாக நீர் வடியக்கூடிய வளர்ச்சி ஊடகம் தேவை. பெரும்பாலான பிகோனியாக்கள் ஆண்டு முழுதும் வளரவும், பூக்கவும் கூடியன எனினும், குமிழ் வகைப் பிகோனியாக்களுக்கு உறக்கநிலைக் காலம் உள்ளது. இக் காலத்தில் குமிழ்களைக் குளிர்ச்சியாக வறண்ட சூழலில் சேமித்து வைக்கலாம்.

செம்பஃபுளோரன்ஸ் குழுவைச் சேர்ந்த பிகோனியாக்கள் பெரும்பாலும் படுக்கைத் தாவரங்களாக (bedding plants) வெளியில் வளர்க்கப்படுகின்றன. குமிழ் வகைப் பிகோனியாக்கள் பூஞ்சாடிகளிலேயே பெரிதும் வளர்க்கப்படுகின்றன.
Gallery


Image:B. aconitifolia JV 250x242.jpg|பிகோனியா செடி
Image:Begonia_1.jpg|ஒரு பூக்கும் பிகோனியா இனம்
Image:Yellow_begonia.jpg|பிகோனியாவின் கலப்பின வகைகளின் பூக்கள் மஞ்சள் உட்படப் பல நிறங்களில் உள்ளன.
Image:Begonia 'Parviflora' Leaf 3000px.jpg|பிகோனியா இலை
File:Begonia blossoms maleandfemale.jpg|ஆண் மற்றும் பெண் பிகோனியா பூக்கள்
Image:Nautilus leaf begonia Surreybrooke farm 2012-07-1.jpg|
File:Begonia 0.jpg|பிகோனியா
File:Begonia leaf.jpg|பிகோனியா இலை


பகுப்பு:மூவடுக்கிதழிகள்
பகுப்பு:தாவரப் பேரினங்கள்
சென்ஸ் அண்ட் சென்சிபிலிடி (நாவல்)

right|thumb|200px|முதல் பக்கம்
சென்ஸ் அன்ட் சென்சிபிலிடி (Sense and Sensibility) 1811 ல் வெளியான பிரபலமான ஆங்கில நாவலாகும். இதன் ஆசிரியன் ஜேன் ஆஸ்டின் என்பவராவார். இக்கதை பெரும்பாலும் அக்காலத்து ஆங்கிலேயப் பாரம்பரியம், அதன் பின்னாலுள்ள வரட்டுக் கெளரவம் என்பவற்றைக் படம் பிடித்துக்காட்டுவதாக உள்ளது. இந்தக் கதை பல தடவை திரைப்படங்களாகவும்(தமிழில் கண்டுகொண்டேன் கண்டுகொண்டேன்), தொலைக்காட்சித் தொடர்களாகவும் வெளிவந்துள்ளது.
வெளி இணைப்பு

* மின்னூல் குட்டன்பேர்க் திட்டம்

பகுப்பு:ஆங்கில மொழிப் புதினங்கள்
ஆரி பாட்டர் அண்டு த காப் பிளட்டு பிரின்சு (நூல்)

ஆரி பாட்டர் அண்டு த காப் பிளட்டு பிரின்சு (Harry Potter and the Half-Blood Prince) என்பது ஜே. கே. ரௌலிங்கின் ஆரி பாட்டர் தொடரில் வரும் ஆறாவது புதினமாகும். இப்புதினம் 16 சூலை 2005 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. இது கதையின் கதாநாயகனாகிய ஆரி பாட்டர், ஆக்வாட்சில் தனது ஆறாவது வருடம் பயின்று கொண்டு வோல்டெமோர்டிற்கு எதிராக ஆக்வாட்சின் தலைமையாசிரியரும், ஆரியின் வளவாளருமான அல்பசு டம்பிள்டோருடன் சேர்ந்து இறுதிப் போருக்காக முன்னாயுத்தங்களை செய்வது பற்றி இக்கதை தொடர்கின்றது.
மேற்கோள்கள்

06
ஆரி பாட்டர் அண்டு த ஆர்டர் ஆப் த பீனிக்சு (நூல்)

ஆரி பாட்டர் அண்டு த ஆர்டர் ஆப் த பீனிக்சு (Harry Potter and the Order of the Phoenix) என்பது ஜே. கே. ரௌலிங்கின் ஆரி பாட்டர் தொடரில் வரும் ஐந்தாவது புதினமாகும். இது ஆரி பாட்டரின் வாழ்க்கை ஆக்வாட்சின் ஐந்தாவது ஆண்டில் இலோர்டு வோல்டெமோர்ட்டின் திருப்பத்தையும், ஆக்வாட்சில் பரீட்சைகளையும், மந்திர அமைச்சரவையையும் எவ்வாறு சமாளிக்கின்றார் என்பதை பற்றி தொடர்கின்றது. இப்புதினம் 21 சூன் 2003 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. வெளியிடப்பட்ட முதல் 24 மணி நேரத்தில் ஐந்து மில்லியன் பிரதிகள் வெளியிடப்பட்டன. ஆரி பாட்டர் தொடரிலே மிக நீண்ட புதினம் இதுவாகும்.
மேற்கோள்கள்

05